สังคมข่าวหุ้น
*... ดัชนีตลาดหุ้นไทยปิดที่ระดับ 1,299.26 จุด เพิ่มขึ้น 2.47 จุด มูลค่าการซื้อขาย 42,295 ล้านบาท ติดตามสถานการณ์การแพร่ระบาดไวรัสโควิด-19 ในประเทศ รวมถึงการประชุมคณะรัฐมนตรี (ครม.) ที่จะมีเรื่องการยืดอายุการบังคับใช้พ.ร.ก.การบริหารราชการในสถานการณ์ฉุกเฉินต่อไปอีก 1 เดือน ...
23 ส.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,299.26 จุด เพิ่มขึ้น 2.47 จุด มูลค่าการซื้อขาย 42,295 ล้านบาท ติดตามสถานการณ์การแพร่ระบาดไวรัสโควิด-19 ในประเทศ รวมถึงการประชุมคณะรัฐมนตรี (ครม.) ที่จะมีเรื่องการยืดอายุการบังคับใช้พ.ร.ก.การบริหารราชการในสถานการณ์ฉุกเฉินต่อไปอีก 1 เดือน …
*… บอร์ด PTT เคาะปรับโครงสร้างการถือหุ้นในธุรกิจไฟฟ้า เข้าถือหุ้น GPSC เพิ่มเป็นสัดส่วน 31.72% (จากเดิม 22.81%) ส่วน TOP ก็จะถือหุ้น GPSC ลดลงไปเพียง 3.10% นอกจากนี้ TOP จะได้กำไรจากการขายหุ้น GPSC ประมาณ 5 พันล้านบาทในช่วงไตรมาส 4/63 ซึ่งจะทำให้ GPSC มีความคล่องตัวมากขึ้นในการเติบโตในอนาคต  พร้อมโยกกิจการ  “ไทยออยล์เพาเวอร์”  ทั้งหมดให้ TOP เพื่อลดความซ้ำซ้อน …
*… BCPG ราคาร่วง 11.72% หลังประกาศเพิ่มทุน 1,301.70 ล้านหุ้น เสนอขาย RO-PP ราคา 11.50 บาทต่อหุ้น พร้อมรองรับวอร์แรนต์ คาดได้เงินเพิ่มทุนราว 1.02 หมื่นล้านบาท ฟาก “บางจาก” ผู้ถือหุ้นใหญ่ พร้อมซื้อตามสิทธิและส่วนที่เหลือทั้งหมดของหุ้นเพิ่มทุน ขณะที่นักลงทุน PP ก็พร้อมให้การสนับสนุนเช่นเดียวกัน โดยเงินเพิ่มทุนบางส่วนจะถูกนำไปใช้ชำระคืนเงินกู้ยืมที่มีอยู่ ทำให้โครงสร้างทางการเงินมีความแข็งแกร่งมากขึ้น อย่างไรก็ตาม การเพิ่มทุนดังกล่าวมีเป้าหมายเพื่อขยายการลงทุนตามแผนยุทธศาสตร์ 5 ปี ประกอบกับสถานการณ์ COVID-19 ช่วยสร้างโอกาสการลงทุนให้สำเร็จตามแผนเร็วขึ้น คาดจะหนุนให้ EBITDA เติบโต 75% ภายใน 5 ปีได้ …
*… ปีนี้ CWT ไม่ว่าจะทำอะไรก็ดีไปหมด ล่าสุดจับมือบริษัทหลักทรัพย์ เคพีเอ็ม จำกัด หรือ KPM Securities โบรกเกอร์น้องใหม่มาแรงให้เป็นผู้จัดจำหน่ายหุ้นกู้ไม่ด้อยสิทธิมีประกันบางส่วน จำนวนที่ออกไม่เกิน 280 ล้านบาท ให้ผลตอบแทนถึง 6.50% ต่อปี เปิดให้จองเมื่อช่วงวันที่ 17-19 ส.ค.ที่ผ่านมา ปรากฏว่าทั้งนักลงทุนสถาบันและนักลงทุนรายใหญ่ส่งยอดจองเข้ามาอย่างล้นหลาม สะท้อนถึงความเชื่อมั่นหลังปรับโครงสร้าง มาเน้นธุรกิจโรงไฟฟ้า ธุรกิจต่อเรือและต่อรถโดยสาร แถมยังทยอยส่งผลงานออกมาอย่างต่อเนื่องตลอดปี ขอกระซิบว่าต้องจับตาดูอย่างยิ่งโดยเฉพาะการก้าวขึ้นเป็นบริษัทชั้นนำผู้บุกเบิกธุรกิจยานยนต์สมัยใหม่อย่าง EV Boat และ EV Bus ในประเทศไทย งานนี้ถ้าไม่คอยตามข่าว CWT คงพลาดเรื่องราวดี ๆ แน่นอน …
*… TU จะขึ้นเครื่องหมาย XD วันพรุ่งนี้ (25 ส.ค.) ก่อนจ่ายเงินปันผล 0.32 บาท คิดเป็นยีลด์ราว 2.25% จากราคาหุ้นล่าสุดที่ 14.20 บาท วันนี้ถือเป็นโอกาสสุดท้ายในการเข้าซื้อหุ้นเพื่อจะได้รับเงินปันผล ด้านผลการดำเนินงานมองในช่วงไตรมาส 3 ฟื้นตัว หลังคลายล็อกดาวน์ หนุนยอดขายอาหารแช่แข็งเพิ่มขึ้น ส่วนอาหารกระป๋องยังเติบโตต่อเนื่อง ขณะเดียวกัน มีกระแสเงินสดกว่า 6,700 ล้านบาท แถม D/E แค่ 0.96 เท่า ซึ่งต่ำกว่านโยบายที่กำหนดไว้ไม่เกิน 1-1.1 เท่า สะท้อนถึงสถานะการเงินที่แข็งแกร่งมาก ๆ …
*… ACE ประกาศความสำเร็จเข้าซื้อและรับโอนกิจการโครงการโรงไฟฟ้าชีวมวล 3 บริษัท ขนาดรวม 26.90 เมกะวัตต์ จาก UWC เสร็จสมบูรณ์แล้ว เมื่อวันที่ 21 ส.ค.ที่ผ่านมา คาดจะช่วยเพิ่มรายได้ให้ ACE ได้อีกราว 800-900 ล้านบาท/ปี และยังส่งผลให้ ACE มีโรงไฟฟ้าชีวมวลที่ COD แล้ว เพิ่มขึ้นเป็น 12 โครงการ ขนาดรวม 116 เมกะวัตต์ จากเดิมที่มี 9 โครงการ ขนาดรวม 89.10 เมกะวัตต์ และทำให้กำลังการผลิตติดตั้งรวมทั้งหมดของ ACE เพิ่มขึ้นเป็น 239.91 เมกะวัตต์ นับเป็นจุดเริ่มต้นในการรุกเดินหน้าขยายกำลังการผลิตไฟฟ้าของ ACE เพิ่มขึ้น เพื่อให้เป็นไปตามเป้าหมาย 1,000 เมกะวัตต์ ภายในปี 67 …
*… ตลท. ขยายเวลาหุ้น บมจ.เน็กซ์ พอยท์ (NEX) และ ใบสำคัญแสดงสิทธิในการจองซื้อหุ้นสามัญ ของบมจ.เน็กซ์ พอยท์ ครั้งที่ 2 (NEX-W2) เข้าข่ายมาตรการกำกับการซื้อขายระดับ 2 ห้ามคำนวณวงเงินซื้อขาย และ Cash Balance  ไปถึงวันที่ 11 ก.ย. 2563 …
*… ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.